Atletiek – Laerskool Fochville
Met elke jaar se harde werk en voorbereiding kan ons sien hoe ons skool se atlete hul beste verbeter. Die atletiek het ‘n goeie seisoen gehad met die byeenkomste waaraan ons in die begin van die jaar deelgeneem het. Elke jaar skuur ons skouers met nuwe skole en bou nuwe bande. Na die huissport het ons teen skole soos Laerskool Krugersdorp-Noord, Laerskool Dagbreek, Laerskool Randfontein en selfs aan n massa byeenkoms in Potchefstroom deelgeneem en ander skole het dadelik agtergekom Laerskool Fochville staan vir niemand terug nie. Dit was baie mooi byeenkomste en ons atlete het hul puik van hul taak gekwyt en ons skool se naam hoog gehou
In Augustus het kondisionering begin vir atlete wat weer aan die Noordwes kampioenskappe in Potchefstroom gaan deelneem.
Van ons afrigters het ook gaan deelgeneem aan ‘n afrigtingskursus waar sommige tot hul vlak 2 Afrigting by ASA ontvang het.
Kondisionering en tegniek oefening is belangrike voorbereiding vir as die atlete reg wil wees vir die volgende atletiek- seisoen ook vir die ASA Byeenkomste. Dis lekker om te sien hoe atlete die vrugte van hul harde werk pluk.
Ons atlete het net so goed gevorder die vorige seisoen.
Atlete moes kwalifiseer om aan die Noordwes Kampioenskappe deel te neem wat plaasgevind het in November 2017 . Die SA Byeenkoms het begin Desember plaasgevind waar 8 van ons atlete deurgedring het en ons skool se naam hoog gehou het.
Ons is opgewonde vir die atletiek seisoen ... soos mnr. Thabo sal sê bly in jou baan , en geniet elke oomblik.
ONTHOU: THE TROPHY IS EARNED IN THE HOURS THAT NO ONE IS WATCHING
~ Groete – atletiek organiseerders